Pielikums Nr.2

Konkursa RD IKSD 2020/13 nolikumam

RĪGAS DOMES IZGLĪTĪBAS, KULTŪRAS UN SPORTA DEPARTAMENTA

ATKLĀTA KONKURSA

**„Iespiešanas un saistītie pakalpojumi Rīgas domes Izglītības, kultūras un sporta departamenta vajadzībām”**

**identifikācijas Nr. RD IKSD 2020/13**

TEHNISKĀ SPECIFIKĀCIJA

1. **Vispārīgie noteikumi**
   1. Iepirkums paredz nodrošināt iespiešanas un saistītos pakalpojumus Departamenta vajadzībām no Vispārīgās vienošanās noslēgšanas brīža, saskaņā ar Pasūtītāja pieprasījumu.
   2. Pasūtījuma izpilde jānodrošina ar Pretendenta materiāliem, tehnoloģiskām iekārtām un darbaspēku, ievērojot visas Latvijas Republikā spēkā esošo normatīvo aktu prasības attiecīgajā nozarē.
   3. Pasūtītājs informē Pretendentu par pakalpojuma nepieciešamību, nosūtot uzaicinājumu (Vispārīgās vienošanās projekta pielikums Nr. 1) elektroniski uz Pretendenta norādīto e-pasta adresi, norādot nepieciešamo iespiešanas darbu veidu, tirāžas apjomu un citu informāciju pēc Pasūtītāja ieskatiem.
   4. Atbilstoši Pasūtītāja prasībām Pretendents nodrošina iespiešanas darbu izgatavošanu un piegādi uz Pasūtītāja norādīto adresi Pasūtītāja uzaicinājumā noteiktajā termiņā.
   5. Pakalpojuma sniedzējam piedāvājuma cenā jāiekļauj visi nodokļi un nodevas, un citas izmaksas, kas saistītas ar pakalpojuma izpildi un piegādi Pasūtītājam.
   6. Vispārīgā vienošanās tiek slēgta uz 1 (vienu) gadu no līguma spēkā stāšanās ar Departamenta kā Pasūtītāja tiesībām pagarināt tā darbību uz termiņu, kurš kopumā visā līguma darbības laikā nepārsniedz 3 (trīs) gadu periodu.
2. **Pakalpojuma apraksts**
   1. Pakalpojuma sniedzējs nodrošina:
      1. Iespiešanas darbu pakalpojumus:
         1. Iespieddarbu veidu nodrošināšanu, kas norādīti tehniskās specifikācijas iespieddarbu veidu sarakstā (Tehniskās specifikācijas 4. punkts);
         2. Dizaina un maketa izstrādi;
         3. Pirmsdrukas sagatavošanu;
         4. Drukāšanas pakalpojumus;
         5. Pēcdrukas apstrādi;
         6. Sietspiedes pakalpojumus;
         7. Lielformāta drukas pakalpojumus;
         8. Piegādes pakalpojumus.

Pasūtītājs patur tiesības pasūtīt vienu, vairākus vai visus no šajā punktā minētajiem iespiešanas darbu veidiem.

* + 1. Pasūtītāja sagatavotu materiālu drukāšanas pakalpojumus.
    2. Fotogrāfiju un/vai ilustratīvā materiāla apstrādi, fotokopiju izkārtojumu maketā, kā arī gatavā maketa saskaņošanu ar Pasūtītāju un iespieddarbu gala salikuma faila nodošanu Pasūtītājam, tajā skaitā maketēšanas vai dizaina izstrādi pēc Pasūtītāja atsevišķa pieprasījuma, ja tāda ir nepieciešama.
  1. Materiāla drukāšanu drīkst uzsākt tikai pēc galējās pirmsdrukāšanas versijas apstiprināšanas no Pasūtītāja puses. Saskaņotajai versijai ir jābūt identiskai gala produktam.
  2. Izpildītājam pēc Pasūtītāja pieprasījuma jānodrošina paraugizdruku saskaņošana klātienē 1 (vienas) darba dienas laikā pēc pieprasījuma saņemšanas un pirms noteikto darbu uzsākšanas;
  3. Gatavie iespieddarbi tiek iepakoti kastēs vai atbilstošā iepakojumā. Mazā izmēra drukas darbi (piem., brošūras, informācijas lapas, galda kalendāri u.c.) tiek iepakoti kastēs ar svaru līdz 5 kg.
  4. Pasūtītājs patur tiesības pasūtīt arī citus iespiešanas pakalpojumus, tādus, kas nav norādīti tehniskās specifikācijas norādītajā sarakstā. Šajā gadījumā Pasūtītājs izvēlas to Vispārīgās vienošanās dalībnieku, kurš spēj nodrošināt konkrēto iespiešanas pakalpojumu ar zemāko cenu. Gadījumā, ja Pasūtītājam nepieciešams liela apjoma pakalpojums un uzvarējušais Dalībnieks nevar nodrošināt pilna apjoma pakalpojuma izgatavošanu konkrētā laikā, tad Pasūtītājs ir tiesīgs piešķirt konkrētā pakalpojumu sniegšanas tiesības vairākiem Pretendentiem, secīgi, ņemot vērā iesūtītās zemākās cenas.

1. **Pakalpojuma minimālās atbilstības prasības**
   1. Iespieddarbi ir veikti kvalitatīvi bez vizuāliem defektiem – druka ir skaidri salasāma, attēli nav graudaini (ja vien tas nav dizaina koncepcijas rezultāts), uz apdrukātā materiāla nav vērojama attēla dubultošanās, izplūšana, nevienmērīgs krāsas klājums, krāsa nesmērē, lapas nelīp kopā;
   2. Iespieddarbu izdevuma locījumu vietas ir stingras, lapu griezuma vietas vai perforācija ir precīza, stiprinājums (līmējums/ šuvums) ir noturīgs pret izjukšanu un nodrošina produkcijas veida funkcionalitāti;
   3. Dizains ir kvalitatīvs – vizuālais risinājums un kompozīcija ir atbilstoša iespieddarba veidam un formātam, informācijas attēlojums ir viegli un ērti uztverams un vizuāli pievilcīgs;
   4. Iespieddarba vizuālais risinājums ir radošs un mūsdienīgs, tajā izmantoti attēli, grafiki, shēmas u.c. nestandarta vizuālie un tekstuālie elementi. Dizaina elementi ir kompozicionāli saskanīgi. Iespieddarbs kopumā atbilst izmantotajām izgatavošanas tehnoloģijām un materiāliem.
2. **Iespieddarbu veidu saraksts**, kurā var tikt veiktas izmaiņas Vispārīgās vienošanās darbības laikā atbilstoši Pasūtītāja vajadzībām:

|  |
| --- |
| **Iespieddarba veids** |
| Afišas |
| Apsveikumu kartītes |
| Atklātnes |
| Biļetes |
| Brošūras |
| Bukleti |
| Dalībnieka kartes |
| Diplomi |
| Galda kalendāri |
| Grāmatas |
| Ielūgumi un vāciņi ielūgumiem |
| Infografika |
| Informācijas lapas (skrejlapas) |
| Kartes |
| Katalogi |
| Koncerta programmas |
| Paškopējošās veidlapas |
| Pateicības raksti |
| Plakāti |
| Plānotāji |
| Programmas |
| Rokasgrāmatas |
| Sertifikāti |
| Sienas kalendāri ar noplēšamām lapām |
| Sienas kalendāri, kalendāra iesaiņojums – aploksne/maisiņš u.c. |
| Vizītkartes (vienpusējas un divpusējas) |